Eudera

Eudera er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

Utseende 
Små, slanke, blanke kortvinger. Hodet er rundt og tydelig avsatt fra det foran rundede halsskjoldet (pronotum). Dekkvingene er markert bredere enn pronotum og bakkroppen, blanke, med rundede "skuldre", ved roten med noen dype lengdefurer. Bakkroppen er smal ved roten, blir litt bredere lenger bak. Beina er forholdsvis lange og slanke, fram- og mellomføttene består av fire ledd, bakføttene av fem.

Levevis 
Disse billene, som er rovdyr, kan være tallrike ved fersk gjødsel der de mest trolig jakter på andre smådyr.
Ellers finnes de mellom råtnende plantemateriale, og det er også noen arter som er knyttet til maur (myrmekofiler).

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Autaliini Thomson, 1859
 Slekten Eudera Fauvel, 1866 
 Eudera angusticollis Coiffait & Sáiz, 1967
 Eudera australis Coiffait & Sáiz, 1967
 Eudera bisulcata (Erichson, 1839)
 Eudera carltoni (Ashe & Leschen, 1995)
 Eudera cautinensis Pace, 2000
 Eudera chilensis Coiffait & Sáiz, 1967
 Eudera didyma (Erichson, 1839)
 Eudera huamboyasana Pace, 2008
 Eudera napofluminis Pace, 2008
 Eudera osellai Pace, 2015
 Eudera rougemonti Pace, 2008
 Eudera sculptilis Fauvel, 1866
 Eudera superba Pace, 2015
 Eudera valdiviana Pace, 2000

Kilder

Eksterne lenker 
 

Småkortvinger
Biller formelt beskrevet i 1866
Dyr formelt beskrevet av Charles Adolphe Albert Fauvel